ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N – Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՕԳՈՍՏՈՍԻ 2-Ի N 869-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2018 թվականի օգոստոսի 2-ի` «Ներդրումային ծրագրի շրջանակներում «Լենտեքս» սահմանափակ պատասխանատվությամբ ընկերու­թյան կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» N 869-Ա որոշման մեջ կատարել հետևյալ լրացումները և փոփոխությունը.

1) Հավելվածի 6-րդ կետից հետո լրացնել հետևյալ բովանդակությամբ նոր 7-17-րդ կետերով՝

«

|  |  |  |  |  |  |
| --- | --- | --- | --- | --- | --- |
| 7 | 5402 | Թելեր՝ համալիր սինթետիկ (բացի կարի թելերից)՝ մանրածախ վաճառքի համար չբաժնեծրարված՝ ներառյալ 67 դտեքսից պակաս գծային խտությամբ սինթետիկ մենաթելերը | կգ | 400 000 | 680 000 000 |
| 8 | 5509 | Մանվածք սինթետիկ մանրաթելերից (բացի կարի թելերից)՝ մանրածախ վաճառքի համար չբաժնեծրարած | կգ | 100 000 | 200 000 000 |
| 9 | 5206 | Մանվածք բամբակե (բացի կարի թելերից)՝ 85% զանգվածային բաժնից պակաս բամբակի մանրաթելերի պարունակությամբ՝ մանրածախ վաճառքի համար չբաժնեծրարված | կգ | 120 000 | 114 000 000 |
| 10 | 5510 | Մանվածք արհեստական մանրաթելերից (բացի կարի թելերից)՝ մանրածախ վաճառքի համար չբաժնեծրարած | կգ | 200 000 | 280 000 000 |
| 11 | 5604 | Ռետինե թել եւ քուղ, մանածագործական նյութերի պատվածքով, մանածագործական թելեր, 5404 կամ 5405 ապրանքային դիրքերում ընդգրկված հարթ եւ նույնանման թելեր` ներծծված, պատվածքով կամ ռետինե կամ պլաստմասսե թաղանթ ունեցող | կգ | 40 000 | 64 000 000 |
| 12 | 6004 | Տրիկոտաժե քաթաններ՝ մեքենայագործ կամ ձեռագործ, 30 սմ-ից ավելի լայնությամբ, 5% զանգվածային բաժին կամ ավելի էլաստոմերային կամ ռետինե թելերի պարունակությամբ՝ բացի 6001 ապրանքային դիրքում ընդգրկված քաթաններից | կգ | 30 000 | 105 000 000 |
| 13 | 6006 | Այլ տրիկոտաժե քաթաններ` մեքենայագործ կամ ձեռագործ | կգ | 100 000 | 245 000 000 |
| 14 | 2915 | Թթուներ՝ ացիկլիկ, միակարբոնային հագեցած, եւ դրանց անհիդրիդները, հալոգենանհիդրիդները, պերօքսիդներն ու պերօքսիթթուները. Դրանց հալոգենացված, սուլֆացված, նիտրացված կամ նիտրոզացված ածանցյալները | կգ | 5000 | 16 000 000 |
| 15 | 3204 | Օրգանական ներկող նյութեր՝ սինթետիկ, որոշակի կամ անորոշ քիմիական բաղադրության. Պատրաստուկներ՝ պատրաստված տվյալ խմբի 3-րդ ծանոթագրության մեջ նշված օրգանական սինթետիկ ներկող նյութերի հիմքով. Օրգանական սինթետիկ արտադրանք, որն օգտագործվում է որպես օպտիկական սպիտակեցնող նյութ կամ լյումինաֆոր՝ որոշակի կամ անորոշ քիմիական բաղադրության | կգ | 8 000 | 48 000 000 |
| 16 | 3402 | Նյութեր՝ մակերեւութաակտիվ, օրգանական (բացի օճառից), մակերեւութաակտիվ միջոցներ, լվացող միջոցներ (ներառյալ օժանդակ լվացող միջոցները) եւ միջոցներ մաքրող` օճառ պարունակող կամ չպարունակող (բացի 3401 ապրանքային դիրքում նշված միջոցներից) | կգ | 7 000 | 11 000 000 |
| 17 | 3809 | Հարդարման միջոցներ, ներկումն արագացնելու կամ ներկանյութերը ֆիքսելու միջոցներ եւ այլ ապրանքներ ու պատրաստի պատրաստուկներ (օրինակ` մշակման ու խածատման նյութեր), որոնք կիրառվում են մանածագործական, թղթի, կաշվի արդյունաբերության մեջ կամ նույնանման ճյուղերում՝ այլ տեղում չնշված կամ չներառված | կգ | 18 000 | 19 000 000 |

»

3) հավելվածի «Ընդամենը» պարբերության մեջ «1,985,700,000» թիվը փոխարինել «3,767,700,000» թվով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ

ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՕԳՈՍՏՈՍԻ 2-Ի N 869-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «Լենտեքս» սահմանափակ պատասխանատվությամբ ընկերության կողմից` ՀՀ կառավարության 2018 թվականի օգոստոսի 2-ի N 869-Ա որոշման համաձայն ներդրումային ծրագրի շրջանակներում իրականացվող աշխատանքների` ներմուծվող ապրանքների ցանկի լրացման և փոփոխման անհրաժեշտությամբ:

1. **Ընթացիկ իրավիճակը և խնդիրները**

***Նախագծով նախատեսվում է*** կատարել լրացումներ և փոփոխություն ՀՀ կառավարության 2018 թվականի օգոստոսի 2-ի N 869-Ա որոշման մեջ՝ մասնավորապես ցանկում լրացում կկատարվի 11 ապրանքատեսակով, որի արդյունքում գումարը կավելանա 1,78 մլրդ դրամով և «1,985,700,000» թվից կփոխարինվի «3,767,700,000» թվով։

«Լենտեքս» ՍՊ ընկերությունը ստեղծվել է դեռևս 2001 թվականից և արտադրում է տարբեր տեսակի հագուստ և գուլպեղեն։ Ներդրումային ծրագրի շրջանակներում Ընկերությունը ս.թ. փետրվար ամսից սկսել է թելի արտադրությունը, որով փոխարինել է ներմուծումը և օգտագործում է իր իսկ արտադրած թելերը, արդյունքում ստեղծելով նոր աշխատատեղեր (ծրագրի շրջանակներում ստեղծվել է 32 աշխատատեղ)։

Ներկայացված ներդրումային ծրագրի շրջանակներում Ընկերությունը մտադիր էր կատարել ընդհանուր շուրջ 5 մլրդ ՀՀ դրամի չափով ներդրում, սակայն իր ծրագրում նշել էր միայն ներկրվող հումքի 1,98 մլրդ դրամի չափսը որպես ներդրում։ Նշված Ընդհանուր ներդրման գումարի շուրջ 650 մլն դրամը սարքավորումներ են, սակայն մեծ մասը արդեն իսկ ազատված են ԱԱՀ-ից, այդ իսկ պատճառով ներառված չեն նշված ցանկում։

 Ընկերությանը ՀՀ կառավարության 2018 թվականի նոյեմբերի 15-ի N 1313-Ա որոշմամբ թույլատրվել է ներդրումային ծրագրի շրջանակներում ներմուծված սարքավորումների, հումքերի և նյութերի ԱԱՀ-ն հետաձգել 3 տարի ժամկետով:

Ներկա պահին (ըստ Ընկերության կողմից տրամադրված տեղեկատվության) Ընկերությունը արդեն իսկ կատարել է շուրջ 1,4 մլրդ դրամի ներդրում։

Առաջին փուլով Ընկերությունը արտոնություն էր ստացել ներմուծվող ապրանքների մասով 1,98 մլրդ դրամի չափով, որից առայժ ներմուծվել է 580 մլն դրամը։ Այժմ, երկրորդ փուլով նախատեսվում է ներմուծել ևս 1,78 մլրդ դրամի չափով ապրանքներ։ Հաշվի առնելով այն հանգամանքը, որ նախատեսվող սարքավորումների և կառուցվածքների ներմուծումը պայմանավորված է կատարվելիք աշխատանքների լայնածավալությամբ ու բարդությամբ, սարքավորումների մեծ մասի ԱՏԳ ԱԱ ծածկագրերի հստակեցմամբ՝ հայտնում ենք, որ նշված ներդրումային ծրագրի շրջանակներում սարքավորումների և կառուցվածքների ներմուծումն իրականացվելու է փուլ առ փուլ։ Ներկայումս, ընկերությունը կնքել է հերթական պայմանագրերը, ուստի առաջացել է ներմուծվող ապրանքների ցանկի փոփոխման և լրացման անհրաժեշտություն:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր տեխնոլոգիանների ներդրման խթանում և աշխատատեղերի ստեղծում:

1. **Կարգավորման նպատակը և բնույթը**
2. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ էկոնոմիկայի նախարարության կողմից՝ համագործակցելով ՀՀ ֆինանսների նախարարության և ՀՀ ԿԱ պետական եկամուտների կոմիտեի հետ:

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում երեք տարվա ընթացքում կստեղծվի 60 նոր աշխատատեղ, հասցնելով այն 460-ի` 80 հազ․ ՀՀ դրամ միջին աշխատավարձով:

**7․ Այլ տեղեկություններ (եթե այդպիսիք առկա են)**

ԱՄՓՈՓԱԹԵՐԹ

«ԼԵՆՏԵՔՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
|  | 1 | 2 | 3 |
| 1 | ՀՀ ֆինանսների նախարարություն 01/2-1/10837-2019 2019-06-28 | ՀՀ ֆինանսների նախարարությունը քննարկել է «Լենտեքս» սահմանափակ պատաս­խա­­նատվու­­թյամբ ընկերության կողմից ՀՀ վարչապետի աշխա­տա­կազմ ներ­կա­­յաց­­ված` «Ներ­­դրումային ծրագրի շրջանա­կ­ներում ապրանքների ներ­մուծ­ման դեպքում մա­ք­սային և հարկային մարմինների կողմից հաշվարկված ավելացված արժեքի հարկի գու­մա­ր­ների վճար­ման ժամկետը երեք տարի ժամկետով հետաձգելու մասին» ՀՀ կառա­վարության 2018 թվականի օգոստոսի 2-ի թիվ 869-Ա որոշմամբ հաստատված ցանկը՝ որպես ներ­դրու­­­մային ծրագրի մաս կազմող երկրորդ փուլ, նոր ապրանքներով լրացնելու առաջար­կու­թյունը, որի վերա­բերյալ հայտնում ենք, որ դիտողություններ և առաջարկություններ չկան: | Ընդունվել է ի գիտություն։ |
| 2 | ՀՀ ԿԱ պետական եկամուտների կոմիտե  | Սկզբունքային առարկություններ չունենք:Միաժամանակ հայտնում ենք, որ դիմումին կից ներկայացված ցանկում նշված ապրանքների անվանումներն անհրաժեշտ է համապատասխանեցնել Եվրասիական տնտեսական հանձնաժողովի խորհրդի 2012 թվականի հուլիսի 16-ի թիվ 54 որոշմամբ հաստատված` արտաքին տնտեսական գործունեության միասնական ապրանքային անվանացանկով սահմանված անվանումներին: |  Ընդունվել է։ Ցանկի անվանումները ճշգրտվել են։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ